Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 764

4. évfolyamtól a bábtechnikákkal való intenzívebb ismerkedéssel egyidőben – amikor a drámajátékban, a szerepjátékban, a színpadi szerepelésben való részvétel, is gyakoribbá válik – az önálló (és csoportos) alkotói tevékenység fejlesztésére tevődik a hangsúly. A Bábozás kerettanterv – illeszkedve a KÉK tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – a bábozás foglalkozásokon való aktív részvétellel – bármely tanuló teljesíteni tudja. A kerettanterv alkalmazásához szükséges feltételek A Bábozás kerettantervet a tanulásra nyitott, tanítói végzettséggel rendelkező pedagógus eredményesen taníthatja. Javasolt a "C" kategóriás bábos vagy színjátszói működési engedély. Javasolt a kézműves tevékenységekben való jártasság, valamint az – óvónői illetve tanítói – főiskolai speciális bábos szakkollégium elvégzése. Kis létszámú (max. 12-15 fős) csoportban, dráma-, néptánc órával, kézműves tevékenységgel, vagy idegen nyelvvel bontva célszerű a bábozást tanítani. Tanítható a tárgy: osztott csoporttal, átalakított esztétikus környezetben: pl. bábos sarokban, paraván felállítással kézműves teremben (a szabadban is) stb. 2006/20/II. szám A Bábozás tanulásának céljai az 1–4. évfolyamon A bábjáték, mint a színházművészethez tartozó művészeti ág eredetét tekintve egyidős az emberi szellem legősibb megnyilatkozásaival: a tánccal, énekkel. Mivel a megalkotott, életrekeltett új lény: a bábfigura megjelenése a kisgyermek számára mindenkor csodát jelent, a bábfigurával való bábozás pedig önkifejező játékká válik, e tevékenység személyiségfejlesztő, képességfejlesztő hatása igen nagy. A gesztikus kifejezés – amelynek jellemzői: a közvetettség, az antinaturalizmus, a bájos groteszkség – hozzájárulhat: Â a groteszk, antinaturalista világlátás, Â a generatív-kreatív szövegalkotás, Â a beszédtechnika, Â a mozgáskoordináció (test- és kézmozgás) Â a bábmozgatással való térérzékeltetés, Â a bábbal történő karakterábrázolás, Â a díszlettervezés és -készítés, valamint Â a bábkészítés képességének fejlesztéséhez. A bábozás segíti a személyiség játékszükségletének, reális énképének, önértéktudatának kialakulását, és segíti az egyén értékelő rendszerének finomodását is. Szinte valamennyi kommunikációs kód tökélesedéséhez hozzájárulhat. Célkitűzéseinket hűen tükrözi az a bábtananyag-rendszer, amely minden évfolyamon azonos blokkokban – főosztályokban – jelenik meg. Ezek a blokkok a következők: I. A BÁBKÉSZÍTÉS TANULÁSA, II. A BÁBMOZGATÁS GYAKORLÁSA, III. A SZÍNPADI BESZÉD TANULÁSA, IV. A SZÍNPADTECHNIKA TANULÁSA, V. A BÁBELŐADÁS BEFOGADÁSÁNAK TANULÁSA. Az életkoroknak megfelelő szükségletek, valamint az énkép, világkép alakításának lehetőségei szerinti célkitűzéseink – az általános irányelveken, célrendszeren kívül – a fejlesztendő személyiségdimenziók szempontjából az alábbiak szerint valósulhatnak meg: À Kisiskoláskorban főként az érzelmeket, indulatokat kifejező, közvetítő bábozást, a játékosságot, a dramatizálást, a mozgás finomodását (koordinálását), valamint a kommunikációs képességet, a rögtönzésre való hajlamot segítjük, ösztönözzük, fejlesztjük. Emellett a bábozás a szórakoztatás, a lelki egészség megőrzésének céljait is szolgálja. À A 4. évfolyamtól – a kiskamaszkor és a valódi kamaszkor megjelenésekor – a bábtechnikákkal való intenzívebb ismerkedéssel egyidőben – amikor a drámajátékban, a szerepjátékban, a színpadi szerepelésben való részvétel, is gyakoribbá válik – az önálló és csoportos alkotói tevékenységek segítése, fejlesztése a bábozás célja. A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Tanítási segédletek , bábos kellékek Évfolyam Raktári szám Cím 1–4. Granasztói Szilvia: Bábozás. Tantárgyi útmutató és feladatgyűjtemény. 1–4. Granasztói Szilvia–Magyari Beck Anna: Hüvelykujjam almafa A bábjáték vázlatos története (diasorozat) Kemény Henrik bábművész munkássága Tanítási program 1. ÉKP Feladatgyűjtemény 1. ÉKP bábparaván, kesztyűbáb-készlet, gyűszűbáb-készlet 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Bábkészítés, díszletkészítés, kellékkészítés minta alapján  Bábkészítés, díszletkészítés, kellékkészítés utánzással  Bábkészítés, díszletkészítés, kellékkészítés fantázia alapján  A báb mint sajátos színpadi eszköz díszítésének gyakorlása  Mozgásgyakorlatok: ritmikus mozgás, futás, ugrás zenére, versekre stb.  Különböző bábfajták tartásának, mozgatásának tanulása egyedül vagy társakkal  Különböző bábfajták tartásának, mozgatásának tanulása paraván mögött  Páros vagy csoportos rögtönzések a jelenetalakítás gyakorlása érdekében  A “bábos beszéd” tanulása: beszédgyakorlatok, helyesejtési gyakorlatok végzése  Díszlethasználat, kellékhasználat, és az előadás együttes létrehozásának tanulása társakkal, paraván mögött  Versek, dalok, mesék előadása egyedül különféle bábtípusokkal  Bábjáték előadása közönségnek csoportosan  Bábszínházlátogatás  Előadások elemzése, értékelése  Az egyes gyerekek bábkészítő munkájának megfigyelése a pedagógus által  Az elkészült báb (kelék, díszlet) beválásának kipróbálása: bábozás során való alkalmazás révén  Egyes gyerekek rövid produktumainak közös megtekintése  Közös produkciókban való bábozás megtekintése  Közönségnek szóló előadások szervezése  Beszédgyakorlatokon nyújtott teljesítmény megfigyelése  Memoriterek (versek, dalok, mesék, mindennapi szövegek) “felmondatása”  A bábjátékról tanultak elsajátításának ellenőrzése az egyes gyerekek bábelőadások elemzésébe való bevonása révén  A produktum társak által való értékelése szóban  A produktum pedagógus által való elemző értékelése szóban  Produktumok rangsorskálán való elhelyezése  Produktumok zsűriztetése  Produktumhoz követelményszint rendelése (“osztályozás”)  Szembesítés versenyeken való részvétel során a közönség tetszésnyilvánításával. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes